Argaz d w-awtil

Argaz d w-awtil tunfist ad  niɣd dmin ad ar tsawal f wan urgaz d w-awtil. Ar as ttalsnt id immitnɣ lli mqqurnin s ɣ mkad: 
"ikkatin ɣ tusustin zrin yan urgaz iran ad isɣ kar ɣ yan ulmuggar niɣd suq.  Idda urgaz s ssuq yafn yan uεṭṭar ar izznza kra n tizrbay, mac isrs yan w awtil ɣ tama ns. Inna yas :

- Argaz : mnck tizrbay ad a ya aεṭṭar?
- Aεṭṭar : graygat taɣawsa s w-atig ns agma.
- Argaz : imma awtil ad is iga i tusɣt,  mad s gis tnnit ?
- Aεṭṭar : atig n tzrbay ad kullu igadda d w-atig n w-awtil nna  agma:
- Argaz: s mank ?
- Aεṭṭar : hati nttan ad igran asṭṭa ar kiɣtnt isker tizr bay nna.
- Argaz : mank za a rad as skrɣ iɣt iwiɣ ?
- Aεṭṭar : awit ar kra n lmrs (azaɣar) igan luḍa , tmmurzmt as gis han rad ibdu attnt iskar.

Mcackand irgazn lli  f w-atig n w-awtil isɣt urgaz lli yawit ar brra n lmuḍaa , irzm as yazzl w-awtil lli aylliɣ a sul ur iskar latr, yaf mad ira .
ar yas yaqqra urgaz llit isɣan : << aḍuḍ a y-awtil aḍuḍ , han tazrbit lli riɣ ur kullu rad ilin unck nna >> . 

Iɣ ur mmutn han ar ar ukan sul ittazzal w-awtil itfrt urkaz <<aḍuḍ a y-awtil aḍuḍ , han tazrbit lli riɣ ur kullu rad ilin unck nna >>

Amawal ittawsn
 Aεṭṭar: Amzznz ar iznza ar issaɣ 
 Lmrs : luḍa igaddan , azaɣar

Taggayt:Tinfusin
Taggayt:Tinfusin s tclḥit
 Tisaɣulin